Ζωή Φίτσιου

Η Ζωή Φίτσιου (14 Σεπτεμβρίου 1995) είναι Ελληνίδα αθλήτρια της κωπηλασίας. Κέρδισε το χάλκινο μετάλλιο στο διπλό σκιφ ελαφρών βαρών στους Ολυμπιακούς Αγώνες του 2024, μαζί με τη Μιλένα Κοντού.

 Καριέρα 
Η Φίτσιου κέρδισε το αργυρό μετάλλιο στο μονό σκιφ ελαφρών βαρών στο Ευρωπαϊκό Πρωτάθλημα του 2022 στο Μόναχο, καθώς και στο διπλό σκιφ ελαφρών βαρών, με ταίρι την Μιλένα Κοντού, στο Ευρωπαϊκό Πρωτάθλημα του 2023 στο Μπλεντ της Σλοβενίας και του 2024 στο Σέγκεντ της Ουγγαρίας.

Το ζευγάρι εξασφάλισε την πρόκριση στους Ολυμπιακούς Αγώνες του 2024, μέσω των τελευταίων προκριματικών στη Λουκέρνη, τον Μάιο του 2024.

Στους Ολυμπιακούς Αγώνες του 2024 στο Παρίσι, το ζευγάρι προκρίθηκε από τους προκριματικούς γύρους μέχρι τον τελικό, όπου κατέκτησε το χάλκινο μετάλλιο.

 Παραπομπές 

Κατηγορία:Έλληνες αθλητές της κωπηλασίας
Κατηγορία:Αθλητές της κωπηλασίας στους Θερινούς Ολυμπιακούς Αγώνες 2024
Κατηγορία:Έλληνες χάλκινοι Ολυμπιονίκες
Κατηγορία:Έλληνες αθλητές στους Θερινούς Ολυμπιακούς Αγώνες